معركة الدلتا

معركه الدلتا هى معركه بحريه بين الجيش المصرى و شعوب البحر، حصلت بين سنه 1175 و 1179 قبل الميلاد، لما رمسيس التالت،ملك مصر وقتها، قاوم غزو بحرى كبير عمله شعوب البحر على مصر. حصلت المعركه فى مكان قريب للسواحل الشرقيه لدلتا النيل، على الحدود المصريه السوريه، بس الموقع بالتحديد مش معروف.

تعتبر المعركه دى اول معركه بحريه فى التاريخ، و تم تسجيلها على حيطان معبد رمسيس التالت الجنائزى فى مدينه هابو (قريبه من الاقصر دلوقتى).

 خلفيه 
شعوب البحر اتعرفو باسامى كتير زى تيكر و بى مش و شردان و غيرها. فى القرن الاتناشر قبل الميلاد غزو الشرق الاوسط من ناحيه البحر المتوسط، دمرو ارض الحيثيين و عاصمتها هاتوشا، و غزو سوريا و فلسطين فحروقها و دمرو كمان مدن كتير و كمان جزيره قبرص تضررت و عاصمتها ادمرت. كان واضح ان هدفهم هو ارض واسعه غنيه بالموارد، زى مصر، ب انهم مكتفوش بغنائم الاراضى بس، بل كانو بيحتلو الارض نفسها. كانت رغبتهم الاستيلاء على ارض صالحه للاستيطان و كانت مصر الخيار الأفضل. عشان كدا دفاع المصريين عن نفسهم فى الحرب دى كان باستماته، ب مصر كانت تحت الحصار و بتدافع عن وجودها ضدهم. بيعتبر هجوم شعوب البحر من اخطر التهديدات اللى واجهت مصر قديمه ب انه مش بيقل خطر عن الهكسوس. نقوش معبد رمسيس التالت الجنائزى بتوصف لينا ازاى عرف يكسب فى معركته الناجحه ضد العدو، على الحدود المصريه السوريه، منع زحف شعوب البحر لمصر و حدودها الاسيويه.

 لينكات برانيه    

 مصادر 



تصنيف:معارك الفراعنه